Kaifengas

Kaifengas () – miestas rytinėje Kinijoje, Didžiojoje Kinijos lygumoje, Henano provincijoje, į rytus nuo Džengdžou, netoli Huanghės upės. Miestas sudaro prefektūrą (joje – 4,8 mln. gyv., 2020 m.).„China: Hénán (Prefectures, Cities, Districts and Counties) – Population Statistics, Charts and Map“. Vystoma mašinų gamyba, metalo apdirbimas, chemijos, tekstilės, maisto pramonė, dailieji amatai. Aukštosios mokyklos.

Kaifenge išlikusi VII a. miesto siena, VI a. Sianguo šventykla, Bo Ta (~974 m.) ir Tie Ta arba „Geltonoji“ (~1049 m.) pagodos, XII–XIII a. Jančingo vienuolynas, XVII a. Long Tingo rūmai.

 Istorija 
Kaifengas – vienas seniausių Kinijos miestų, buvusi sostinė. Miesto pavadinimas reiškia 'atvertos sienos; sienų atvėrimas'.В. А. Никонов. Краткий топонимический словарь. Москва: Мысль, 1966.

Miestas įkurtas 364 m. pr. m. e., valdant Vėjaus valstybei. III a. pr. m. e. užkariautas Činų ir nuniokotas. Ilgą laiką buvo vidutinio dydžio miestas, tačiau VII a. per Kaifengą nutiesus Didįjį Kinijos kanalą, virto svarbiu amatų ir prekybos centru.

956 m. Kaifengą užėmė Šiaurės Sungų dinastija ir padarė šalies sostine. XI a. pr. čia gyveno apie 600 000–700 000 gyventojų. 1126 m. miestas užimtas džurdžėnų. XIII a. pirmoje pusėje ne kartą užimtas ir nusiaubtas mongolų.

 Šaltiniai 

Kategorija:Kinijos miestai
Kategorija:Milijoniniai miestai